कोरोना से लड़ाई में सेना को किया गया अलर्ट, रक्षा मंत्री ने सेना प्रमुख से की बात
रक्षा मंत्री ने सेना प्रमुख से कहा है कि स्थानीय सेना कमांडरों को निर्देश दिया जाए कि वे अपने अपने राज्यों के मुख्यमंत्रियों के साथ संपर्क में रहें और राज्य सरकार को इस लड़ाई में हर संभव सहायता उपलब्ध  कराएं।
नई दिल्ली. कोरोना के खिलाफ लड़ाई में सेना को अलर्ट कर दिया गया है। रक्षा मंत्री राजनाथ सिंह ने सेना प्रमुख जनरल एमएम नरवणे से बात की है और कोरोना के खिलाफ लड़ाई तथा रोगियों के उपचार की मदद करने के लिए कहा है। रक्षा मंत्री ने सेना प्रमुख से कहा है कि स्थानीय सेना कमांडरों को निर्देश दिया जाए कि वे अपने अपने राज्यों के मुख्यमंत्रियों के साथ संपर्क में रहें और राज्य सरकार को इस लड़ाई में हर संभव सहायता उपलब्ध  कराएं। 